น้ำใจงาม กรีน อัษฎาพร ทำหน้ากากอนามัยแจกประชาชน และ รพ. 2000 ชิ้น
ถึงแม้ประเทศไทยจะเจอภาวะวิกฤติจากไวรัสโควิด-19 แต่ก็ยังได้เห็นความประทับใจที่มาจากน้ำใจคนไทยอยู่เรื่อยๆ ล่าสุดนางเอกสาวหน้าหวาน กรีน อัษฎาพร สิริวัฒน์ธนกุล ควักเงินส่วนตัวจำนวนหนึ่ง ผลิตหน้ากากอนามัยจำนวน 2000 ชิ้น เพื่อแจกให้กับประชาชน รวมไปถึงเจ้าหน้าที่ใน รพ.โดย กรีน อัษฎาพร โพสต์ภาพบรรยากาศตอนที่ตนเองเดินแจกหน้ากากอนามัยให้ประชาชนที่เดินไปมาในย่านหมอชิต พร้อมทั้งเขียนข้อความว่า #ฝากร้าน #ฝากปิดแมสและดูแลตัวเองกันด้วยนะคะ ผลิตมาแค่ 2000 ชิ้น อาจไม่ทั่วถึง ทำตามงบประมาณตัวเองที่ไหวจริงๆ ขอบคุณพื้นที่ mrt หมอชิต พี่ๆ น่ารักมากช่วยประสานงานเรื่องพื้นที่ฟรีให้นะคะ แจกไปเหงื่อออกไปแต่สุขใจสุดๆ บางคนอนุโมทนาให้กรีนด้วย แบบว่าความรู้สึกนึ้มันแบบโคตรดีอ่ะนอกจากนี้ กรีน อัษฎาพร ยังได้โพสต์ภาพเจ้าหน้าที่ รพ.จุฬาลงกรณ์ ที่ได้รับหน้ากากอนามัย พร้อมทั้งเขียนข้อความว่า หน้ากากผ้าส่วนหนึ่งจาก 2000 ชิ้น ได้ถึงมือพี่ๆ บุคลากรฝ่ายเวชศาสตร์ ชันสูตร โรงพยาบาลจุฬาลงกรณ์ เรียบร้อยแล้วค่ะ ดีใจมากๆ นะคะที่มีโอกาสได้แบ่งปันหน้ากากผ้าให้กับทาง รพ.จุฬา ทาง รพ.เองก็ขาดแคลนเช่นกัน ใครสนใจแบ่งปันอีกติดต่อ รพ.จุฬาได้เลยค่ะ ตอนนี้กรีนตังค์หมดและเดี๋ยวรอตังค์ละครออกก่อนนะคะ จะเอาเงินส่วนหนึ่งมาผลิตหน้ากากผ้าเพิ่มอีกค่ะ ^^ #ฝากร้าน #ฝากงานได้เลยค่ะ #ยิ่งให้ยิ่งได้ #covid19โดยมีแฟนๆ เข้ามาคอมเมนต์ร่วมอนุโมทนาบุญกับ กรีน อัษฎาพร พร้อมทั้งชื่นชมในความมีน้ำใจของเจ้าตัวกันเป็นจำนวนมาก.
กรีน อัษฎาพร ควักเงินส่วนตัวจำนวนหนึ่ง ผลิตหน้ากากอนามัยจำนวน 2000 ชิ้น เพื่อแจกให้กับประชาชน รวมไปถึงเจ้าหน้าที่ใน รพ.
กรีน อัษฎาพร,กรีน อัษฎาพร แจกหน้ากากอนามัย,หน้ากากอนามัย,แจกหน้ากากอนามัย,ดาราทำดี,โควิด-19,อินสตาแกรมดารา